08/02/2018 | Administración LocalMunicipal
Ribeira
Instrución interpretativa en materia tributaria

INSTRUCIÓN INTERPRETATIVA EN MATERIA TRIBUTARIA B.1.3. ORDENANZA FISCAL REGULADORA DA TAXA POLA REALIZACIÓN DE ACTIVIDADES URBANÍSTICAS.1.–Competencia para a interpretación das normas tributarias. O artigo 3.2 da ordenanza xeral de xestión, recadación e inspección dos tributos e doutros ingresos de dereito público establece que “en relación coas ordenanzas fiscais e demais normas reguladoras de ingresos de dereito público corresponderá á alcaldía ditar as instrucións e circulares que conteñan as disposicións interpretativas e aclaratorias das mesmas”. 2.–Cuestión objecto de interpretación. De acordo co disposto na ordenanza fiscal B.1.3, reguladora da taxa pola realización de actividades urbanísticas, a cota tributaria no caso de expedición de licenzas de segregación de terreos será a seguinte: “Artigo 5. C) Usos de carácter provisional ós que se refire a Lei do Solo e parcelacións urbanísticas: satisfarán o 2 por 100 do valor catastral cun mínimo de 0,137517818 € por metro cadrado. No caso das parcelacións, a cota calcularase sobre o valor catastral da parcela matriz segregada, cun máximo de 1.000 € por parcela matriz afectada”. Ao respecto do anterior, desde o departamento de xestión tributaria plantéxase o xeito en que debe ser liquidada a taxa nos casos en que a segregación solicitada é efectuada sobre a resultante da previa agrupación de varias parcelas (a través todo dun único expediente, de agrupación e posterior segregacion). 3.–Elementos de interpretación.3.1.– Lei Xeral Tributaria. –O artigo 12 da Lei 58/13, de 17 de decembro, Xeral Tributaria, establece que o seguinte ao respecto da interpretación das normas tributarias: “1. As normas tributarias interpretaranse con arranxo ao disposto no apartado 1 do artigo 3 do Código Civil.2. En tanto non se definan pola normativa tributaria, os termos empregados nas súas normas entenderanse conforme ao seu sentido xurídico, técnico ou usual, segundo proceda. (.) As disposicións interpretativas ou aclaratorias (.) serán de obrigado cumprimento para todos os órganos da Administración Tributaria. As disposicións interpretativas ou aclaratorias ditadas polos órganos da Administración Tributaria aos que se refire o artigo 88.5 desta Lei (contestación de consultas tributarias) terán efectos vinculantes para os órganos e entidades da Administración Tributaria encargados da aplicación dos tributos. As disposicións interpretativas ou aclaratorias previstas neste apartado publicaranse no boletín oficial que corresponda. Con carácter previo ao ditado das resolucións ás que se refire este apartado, e unha vez elaborado o seu texto, cando a natureza das mesmas aconsélleo, poderán ser sometidas a información pública”. 3.2.– Código Civil. –Segundo o artigo 3.1 do Código Civil, “1. As normas interpretaranse segundo o sentido propio das súas palabras, en relación co contexto, os antecedentes históricos e lexislativos, e a realidade social do tempo en que han de ser aplicadas, atendendo fundamentalmente ao espírito e finalidade daquelas”. 3.3.– Antecedentes normativos e finalidade da norma. En outubro do exercicio 2016, este artigo experimentou a seguinte modificación: REDACCIÓN ATA 2016 “Os usos de carácter provisional ós que se refire a Lei do Solo e as parcelacións satisfarán o 2 por 100 do valor catastral da superficie, cun mínimo de 0,137517818 € por metro cadrado”. NOVA REDACCIÓN, A PARTIR DE 2017: “Os usos de carácter provisional ós que se refire a Lei do Solo e as parcelacións satisfarán o 2 por 100 do valor catastral da superficie, cun mínimo de 0,137517818 € por metro cadrado. No caso das parcelacións, a cota calcularase sobre o valor catastral da parcela matriz segregada, cun máximo de 1.000 € por parcela matriz afectada”. O expediente de modificación da ordenanza contiña a seguinte modificación: “Artigo 5 C). –Cota tributaria. A modificación que se plantexa ten como obxecto:  Evitar os elevados importes que veñen abonando os interesados que solicitan unha parcelación, e que segundo a ordenanza deben satisfacer o 2 por 100 do valor catastral da superficie, cun mínimo de 0,137517818 € por metro cadrado. Preténdese así incluír un límite máximo, que impida que a cota tributaria supere os 1.000 €, por entender que o custe de prestación do servizo non excederá nunca dita cantidade.  Explicitar que o valor catastral a empregar para a práctica da liquidación é unicamente o do terreo da finca matriz segregada, evitado que se incorpore ao mesmo o das construcións que puideran existir sobre a mesma.  Eliminar as mencións ao anterior sistema de liquidación do Imposto sobre construcións, instalacións e obras, que supón a aplicación do coeficiente dun 2,5 % sobre o orzamento de execución material da obra. Tal sistema non se viña aplicando desde a aprobación da actual ordenanza do ICIO.4.–Interpretación da norma. En base ao exposto, conclúese:  Primeiro. –A agrupación de parcelas non forma parte do feito impoñible da taxa.  Segundo. –A segregación efectúase en todo caso sobre a parcela resultante da agregación. Por tanto, en caso de agrupación previa de parcelas, a correcta interpretación do artigo 5. C) da ordenanza B.1.3, reguladora da taxa pola realización de actividades urbanísticas, referido ao cálculo da cota tributaria en caso de expedición de licencias de segregación, deberá ser a seguinte: “O límite de 1.000 € establecido na ordenanza refírese á cota tributaria máxima a abonar pola tramitación do expediente e a consecuente expedición da licenza, independentemente do número de parcelas que foran aportadas en orixe para obter a segregación instada. A expresión “parcela matriz afectada” debe entenderse referida a resultante de dita agrupación”. 5.–Publicación no BOP. En aplicación do previsto no artigo 12.2 da Lei xeral tributaria, a presente modificación deberá ser obxecto de publicación no Boletín Oficial da Provincia.6.–Incorporación ao texto da ordenanza. En maior garantía de cumprimento dos principios de publicidade das normas e seguridade xurídica (artigo 9.3 da Constitución Española), a presente interpretación deberá ser incorporada ao texto da ordenanza En Riveira, a 22/01/18. O alcalde Manuel Ruiz Rivas